Șefa serviciilor de informații din SUA, noi precizări despre originea coronavirusului. Ipotezele luate în calcul.
Serviciile de informaţii americane nu ştiu exact unde, când şi cum a apărut Covid-19. Sunt luate în calcul două ipoteze, spune Avril Haines, şefa serviciilor de informaţii. Una dintre ipoteze se referă la Covid-19 ca fiind rezultatul unui accident de laborator.
Directorul serviciilor de informaţia din SUA, Avril Haines, a declarat, miercuri, că agenţiile de informaţii americane nu ştiu exact când şi cum a fost transmis iniţial Covid-19, relatează Reuters."Comunitatea de informaţii nu ştie exact unde, când sau cum a fost transmis iniţial virusul Covid-19", a declarat Haines în Senatul american. Ea a menţionat două ipoteze: A apărut în urma contactului uman cu animale infectate sau este rezultatul unui accident de laborator."Continuăm să lucrăm la această problemă şi să colectăm informaţii", a mai spus Haines, ca răspuns la întrebarea senatorului Marco Rubio.Mai mulţi oficiali americani au acuzat China nu că a fost suficient de transparentă privind coronavirusul. Fostul preşedinte Donald Trump a folosit un limbaj mai dur şi a numit Covid-19 "virusul chinez".